plato-philosophy.protagoras 315
ἐπειδὴ δὲ εἰσήλθομεν , κατελάβομεν Πρωταγόραν ἐν τῷ προστῴῳ περιπατοῦντα , ἑξῆς δʼ αὐτῷ συμπεριεπάτουν ἐκ μὲν τοῦ ἐπὶ θάτερα Καλλίας ὁ Ἱππονίκου καὶ ὁ ἀδελφὸς αὐτοῦ ὁ ὁμομήτριος , Πάραλος ὁ Περικλέους , καὶ Χαρμίδης ὁ Γλαύκωνος , ἐκ δὲ τοῦ ἐπὶ θάτερα ὁ ἕτερος τῶν Περικλέους Ξάνθιππος , καὶ Φιλιππίδης ὁ Φιλομήλου καὶ Ἀντίμοιρος ὁ Μενδαῖος , ὅσπερ εὐδοκιμεῖ μάλιστα τῶν Πρωταγόρου μαθητῶν καὶ ἐπὶ τέχνῃ μανθάνει , ὡς σοφιστὴς ἐσόμενος . τούτων δὲ οἳ ὄπισθεν ἠκολούθουν ἐπακούοντες τῶν λεγομένων τὸ μὲν πολὺ ξένοι ἐφαίνοντο—οὓς ἄγει ἐξ ἑκάστων τῶν πόλεων ὁ Πρωταγόρας , διʼ ὧν διεξέρχεται , κηλῶν τῇ φωνῇ ὥσπερ Ὀρφεύς , οἱ δὲ κατὰ τὴν φωνὴν ἕπονται κεκηλημένοι — ἦσαν δέ τινες καὶ τῶν ἐπιχωρίων ἐν τῷ χορῷ . τοῦτον τὸν χορὸν μάλιστα ἔγωγε ἰδὼν ἥσθην , ὡς καλῶς ηὐλαβοῦντο μηδέποτε ἐμποδὼν ἐν τῷ πρόσθεν εἶναι Πρωταγόρου , ἀλλʼ ἐπειδὴ αὐτὸς ἀναστρέφοι καὶ οἱ μετʼ ἐκείνου , εὖ πως καὶ ἐν κόσμῳ περιεσχίζοντο οὗτοι οἱ ἐπήκοοι ἔνθεν καὶ ἔνθεν , καὶ ἐν κύκλῳ περιιόντες ἀεὶ εἰς τὸ ὄπισθεν καθίσταντο κάλλιστα . τὸν δὲ μετʼ εἰσενόησα , ἔφη Ὅμηρος , Ἱππίαν τὸν Ἠλεῖον , καθήμενον ἐν τῷ κατʼ ἀντικρὺ προστῴῳ ἐν θρόνῳ · περὶ αὐτὸν δʼ ἐκάθηντο ἐπὶ βάθρων Ἐρυξίμαχός τε ὁ Ἀκουμενοῦ καὶ Φαῖδρος ὁ Μυρρινούσιος καὶ Ἄνδρων ὁ Ἀνδροτίωνος καὶ τῶν ξένων πολῖταί τε αὐτοῦ καὶ ἄλλοι τινές . ἐφαίνοντο δὲ περὶ φύσεώς τε καὶ τῶν μετεώρων ἀστρονομικὰ ἄττα διερωτᾶν τὸν Ἱππίαν , ὁ δʼ ἐν θρόνῳ καθήμενος ἑκάστοις αὐτῶν διέκρινεν καὶ διεξῄει τὰ ἐρωτώμενα . καὶ μὲν δὴ καὶ Τάνταλόν γε εἰσεῖδον—ἐπεδήμει γὰρ ἄρα καὶ Πρόδικος ὁ Κεῖος—ἦν δὲ ἐν οἰκήματί τινι , ᾧ πρὸ τοῦ μὲν ὡς ταμιείῳ ἐχρῆτο Ἱππόνικος , νῦν δὲ ὑπὸ τοῦ πλήθους τῶν καταλυόντων ὁ Καλλίας καὶ τοῦτο ἐκκενώσας ξένοις κατάλυσιν πεποίηκεν . ὁ μὲν οὖν Πρόδικος ἔτι κατέκειτο , ἐγκεκαλυμμένος ἐν κῳδίοις τισὶν καὶ στρώμασιν καὶ μάλα πολλοῖς , ὡς ἐφαίνετο · παρεκάθηντο δὲ αὐτῷ ἐπὶ ταῖς πλησίον κλίναις Παυσανίας τε ὁ ἐκ Κεραμέων καὶ μετὰ Παυσανίου νέον τι ἔτι μειράκιον , ὡς μὲν ἐγᾦμαι καλόν τε κἀγαθὸν τὴν φύσιν , τὴν δʼ οὖν ἰδέαν πάνυ καλός . ἔδοξα ἀκοῦσαι ὄνομα αὐτῷ εἶναι Ἀγάθωνα , καὶ οὐκ ἂν θαυμάζοιμι εἰ παιδικὰ Παυσανίου τυγχάνει ὤν .
Lemmas: ἐπειδή δέ εἰσέρχομαι , καταλαμβάνω Πρωταγόρας ἐν ὁ προστῷον περιπατέω , ἑξῆς δέ αὐτός συμπεριπατέω ἐκ μέν ὁ ἐπί ἕτερος Καλλίας ὁ Ἱππόνικος καί ὁ ἀδελφός αὐτός ὁ ὁμομήτριος , Πάραλος ὁ Περικλῆς , καί Χαρμίδης ὁ Γλαύκων , ἐκ δέ ὁ ἐπί ἕτερος ὁ ἕτερος ὁ Περικλῆς Ξάνθιππος , καί Φιλιππίδης ὁ Φιλόμηλος καί Ἀντίμοιρος ὁ Μένδαῖος , ὅς εὐδοκιμέω μάλα ὁ Πρωταγόρας μαθητής καί ἐπί τέχνη μανθάνω , ὡς σοφιστής εἰμί . οὗτος δέ ὅς ὄπισθεν ἀκολουθέω ἐπακούω ὁ λέγω ὁ μέν πολύς ξένος ἐφαίνοντο—οὓς ἄγω ἐκ ἕκαστος ὁ πόλις ὁ Πρωταγόρας , διά ὅς διεξέρχομαι , κηλέω ὁ φωνή ὥσπερ Ὀρφεύς , ὁ δέ κατά ὁ φωνή ἕπομαι κηλέω — εἰμί δέ τις καί ὁ ἐπιχώριος ἐν ὁ χορός . οὗτος ὁ χορός μάλα ἐγώ ὁράω ἥδομαι , ὡς καλός εὐλαβέομαι μηδέποτε ἐμποδών ἐν ὁ πρόσθεν εἰμί Πρωταγόρας , ἀλλά ἐπειδή αὐτός ἀναστρέφω καί ὁ μετά ἐκεῖνος , εὖ πως καί ἐν κόσμος περισχίζω οὗτος ὁ ἐπήκοος ἔνθεν καί ἔνθεν , καί ἐν κύκλος περιέρχομαι ἀεί εἰς ὁ ὄπισθεν καθίστημι καλός . ὁ δέ μετά εἰσνοέω , φημί Ὅμηρος , Ἱππίας ὁ Ἠλεῖος , κάθημαι ἐν ὁ κατά ἀντικρύ προστῷον ἐν θρόνος · περί αὐτός δέ κάθημαι ἐπί βάθρον Ἐρυξίμαχος τε ὁ Ἀκουμενός καί Φαῖδρος ὁ Μυρρινούσιος καί Ἄνδρων ὁ Ἀνδροτίων καί ὁ ξένος πολίτης τε αὐτός καί ἄλλος τις . φαίνω δέ περί φύσις τε καί ὁ μετέωρος ἀστρονομικός τις διερωτάω ὁ Ἱππίας , ὁ δέ ἐν θρόνος κάθημαι ἕκαστος αὐτός διακρίνω καί διεξέρχομαι ὁ ἐρωτάω . καί μέν δή καί Τάνταλος γε εἰσοράω γάρ ἄρα καί Πρόδικος ὁ Κεῖος δέ ἐν οἴκημα τις , ὅς πρό ὁ μέν ὡς ταμιεῖον χράω Ἱππόνικος , νῦν δέ ὑπό ὁ πλῆθος ὁ καταλύω ὁ Καλλίας καί οὗτος ἐκκενόω ξένος κατάλυσις ποιέω . ὁ μέν οὖν Πρόδικος ἔτι κατάκειμαι , ἐγκαλύπτω ἐν κῴδιον τις καί στρῶμα καί μάλα πολύς , ὡς φαίνω · πάρημαι δέ αὐτός ἐπί ὁ πλησίον κλίνη Παυσανίας τε ὁ ἐκ Κεραμεῖς καί μετά Παυσανίας νέος τις ἔτι μειράκιον , ὡς μέν οἴομαι καλός τε ἀγαθός ὁ φύσις , ὁ δέ οὖν ἰδέα πάνυ καλός . δοκέω ἀκούω ὄνομα αὐτός εἰμί Ἀγάθων , καί οὐ ἄν θαυμάζω εἰ παιδικός Παυσανίας τυγχάνω εἰμί .